એમનું કહેવું છે કે બજારમાં સ્ટોર્સ હોય તો કંપનીની બ્રાન્ડ ઈમેજ પણ વધે છે. ફર્નિચરની ડિલિવરી અને અન્ય લોજિસ્ટિકસમાં પણ ફાયદો થાય છે. ભારતનું રિટેઈલિંગ માર્કેટ તેજીમાં છે. નોટબંધી અને જીએસટીમાં માર પડ્યો છે, પણ એ ઘા હવે રૃઝાઈ જશે. ભારતના ખાનગી ઈક્વિટી ફંડોએ રિટેઈલ સેક્ટરમાં લગભગ પ૮૦૦ કરોડ રૃપિયાનું રોકાણ કર્યું છે. વેપારની નવી-નવી વ્યવસ્થાઓનો વિકાસ અને લોકો પાસે બચતી રકમમાં વૃદ્ધિ અને યુવાનોની વસતીમાં વધારો થવાને કારણે પણ રિટેઈલિંગમાં નોંધપાત્ર વધારો થયો છે. દુનિયામાં રિટેઈલિંગની સાઈઝ પ્રમાણે ભારતનો પાંચમો ક્રમ છે. દેશની કુલ રાષ્ટ્રીય આવકમાં આ સેક્ટરનો ૧૦ ટકા હિસ્સો હોય છે અને દેશમાં આઠ ટકા નોકરીઓ આ ક્ષેત્ર આપે છે. ભારતમાં વૉલમાર્ટનો એક સ્ટોર સીધી કે આડકતરી રીતે ર,૦૦૦ લોકોને રોજીરોટી આપે છે. જોકે એ પણ હકીકત છે કે બીજા હજારો રિટેઈલરની રોજીરોટી છીનવાઈ પણ જાય છે. દક્ષિણ ગુજરાતમાં ડી-માર્ટની સફળતાએ બીજા વેપારીઓને પણ ગ્રાહકોને ડિસ્કાઉન્ટ આપવાની ફરજ પાડી છે. છતાં મોટા જથ્થામાં માલ ખરીદીનો લાભ ડીમાર્ટ મેળવી શકે છે તેવો નાના વેપારીઓ મેળવી ના શકે.